بابا کوٹ : اوستہ محمد نا راجی وقبائلی راہشون حاجی میر محمد یوسف خان رند میڈیا تون ہیت وگپ کرسا پارینے کہ تحصیل گنداخہ ٹی دز آتا راج پولیس اُلس نا جان ومال ءِ رکھ تننگ اٹ بے سہب، اُلس نا جان ومال بے پام، دے و نن واردات آتا چر برجا، گنداخہ ٹی چاوڑا برادری نا اسہ دے اٹ ارا موٹر سائیکل دزی، ضلع اوستہ محمد پولیس آ سوجی ءُ ٹک، نن انسپیکٹر جنرل پولیس آف بلوچستان آئی جی ایف سی بلوچستان و ڈپٹی اسپیکر جنرل پولیس آف نصیر آباد ڈویژن آن خواست کیک۔ علاقہ ٹی سرچ آپریشن کرسا داوڑ نا بندغ و اوفتا کماشی ءِ کروک آتے پاش کننگے۔ اوستہ محمد نا راجی راہشون و یوسف فانڈیشن پاکستان نا چیئرمین حاجی میر محمد یوسف خان رند پارینے اوستہ محمد تحصیل گنداخہ ٹی دز آتا راج پولیس اُلس نا جان و مال انا رکھ ءِ تننگ اٹ بے سہب۔ اُلس نا جان ومال بے پام، دے و نن نا واردات آتا چر برجا، گنداخہ ٹی تدوک آ دے چاوڑا برادری نا اسہ دے اٹ ارا موٹر سائیکل دزی، ضلع اوستہ محمد پولیس آ سوالیہ ءُ ٹک اسے۔ او پارینے کہ دز آتا راج ءِ اوستہ محمد اٹ اُلس نا جان ومال بے رکھ ءِ۔ دے و نن نا واردات آتا چر برجا۔ ہرفوک ءُ کس اس ہم اف۔
(آن لائن)
